open-index/open-wikipedia-markdown huggingface dataset:
Α.Σ. Νέος Αγρότης Λιανοκλαδίου

Το **Αθλητικό Σωματείο Νέος Αγρότης Λιανοκλαδίου** είναι ελληνικό ποδοσφαιρικό σωματείο το οποίο εδρεύει στο Λιανοκλάδι και ιδρύθηκε το 1946. Επίσημα χρώματα του αποτελούν το πράσινο και το λευκό, και χρησιμοποιεί ως λογότυπο το στάχυ. Αγωνιστική έδρα του αποτελεί το Δημοτικό Στάδιο Λιανοκλαδίου.

## Ιστορία
150px|μικρογραφία|Παλαιότερο λογότυπο.
### Π.Σ. Αγρότης Φθιώτιδος (1946–2012)
Ο **Ποδοσφαιρικός Σύλλογος Αγρότης Φθιώτιδος** ιδρύθηκε το 1946. Είχε πολυετή παρουσία στις διοργανώσεις της Ε.Π.Σ. Φθιώτιδας. Κατά την αγωνιστική περίοδο 2007–2008 ο Π.Σ. Αγρότης Φθιώτιδος κατέκτησε το Πρωτάθλημα Ε.Π.Σ. Φθιώτιδας.

Αγωνιζόταν στην Δ΄ Εθνική Κατηγορία κατά τις αγωνιστικές περιόδους 2008–2009, 2009–2010, 2010–2011 και 2011–2012. Κατά την αγωνιστική περίοδο 2010–2011 πλησίασε περισσότερο την πολυπόθητη άνοδο στην Γ΄ Εθνική Κατηγορία, τερματίζοντας στη 2η θέση του 4ου Ομίλου της Δ΄ Εθνικής Κατηγορίας 2010–2011 πίσω από τον Α.Ο. Οικονόμος Τσαριτσάνης. Την ίδια αγωνιστική περίοδο κατέκτησε, για πρώτη φορά στην ιστορία του, το Κύπελλο Ε.Π.Σ. Φθιώτιδας 2010–2011, ενώ έφτασε και στον τελικό του Κυπέλλου Ερασιτεχνών Ελλάδας γνωρίζοντας την ήττα με 2–0 από τον Α.Ο. Αστέρας Μαγούλας στη Χαλκίδα. Κατά την αγωνιστική περίοδο 2011–2012, κατέκτησε το Super Cup Ε.Π.Σ. Φθιώτιδας 2011 κερδίζοντας με 2–1 τον Α.Ο. Καμένα Βούρλα.

### Α.Σ. Αγρότης Λιανοκλαδίου 1946 (2012–2014)
Ενώ ο Π.Σ. Αγρότης Φθιώτιδος είχε εξασφαλίσει την παραμονή του στην Δ΄ Εθνική Κατηγορία 2011–2012, κατά το καλοκαίρι του 2012 αποφασίστηκε η συνεργασία με τον Α.Σ. Λαμία, ο οποίος αγωνιζόταν στην Α1 Κατηγορία Ε.Π.Σ. Φθιώτιδας 2011–2012. Τα αποτελέσματα της συνεργασίας αυτής ήταν η μετονομασία του Π.Σ. Αγρότης Φθιώτιδος σε Π.Α.Σ. Λαμία 1964 και η μετονομασία του Α.Σ. Λαμία σε «**Αθλητικός Σύλλογος Αγρότης Λιανοκλαδίου 1946**». Ξεκίνησε να αγωνίζεται στην Α1 Κατηγορία Ε.Π.Σ. Φθιώτιδας 2012–2013. Ο Α.Σ. Αγρότης Λιανοκλαδίου 1946 αποχώρησε από την Α΄ Κατηγορία Ε.Π.Σ. Φθιώτιδας 2014–2015 και διαλύθηκε το 2014.

### Α.Σ. Λιανοκλαδίου (2016–2023)
Το **Αθλητικό Σωματείο Λιανοκλαδίου** ιδρύθηκε το 2016. Ξεκίνησε να αγωνίζεται στη Β΄ Κατηγορία Ε.Π.Σ. Φθιώτιδας 2019–2020. Προβιβάστηκε στην Α΄ Κατηγορία Ε.Π.Σ. Φθιώτιδας 2022–2023, καταλαμβάνοντας τη 2η θέση στη Β΄ Κατηγορία Ε.Π.Σ. Φθιώτιδας 2021–2022 και κερδίζοντας τους 2 αγώνες των play off ανόδου με αντίπαλο την Ένωση 2010.

### Α.Σ. Νέος Αγρότης Λιανοκλαδίου (2023–Σήμερα)
Το Αθλητικό Σωματείο Λιανοκλαδίου μετονομάστηκε σε «**Αθλητικό Σωματείο Νέος Αγρότης Λιανοκλαδίου**» κατά το 2023. Ξεκίνησε να αγωνίζεται στη Β΄ Κατηγορία Ε.Π.Σ. Φθιώτιδας 2024–2025.

## Τίτλοι
* Πρωτάθλημα Ε.Π.Σ. Φθιώτιδας (**1 Τίτλος**): 2008
* Κύπελλο Ε.Π.Σ. Φθιώτιδας (**1 Τίτλος**): 2011
* Super Cup Ε.Π.Σ. Φθιώτιδας (**1 Τίτλος**): 2011

## Παραπομπές


Κατηγορία:Αθλητικοί σύλλογοι Φθιώτιδας
Κατηγορία:Ιδρύσεις αθλητικών συλλόγων το 1946
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1946
Λεονίντ Μίκελσον

Ο **Λεονίντ Βικτόροβιτς Μίκελσον** (Ρώσικα: Леонид Викторович Михельсон, γεννημένος 11 Αυγούστου του 1955) είναι Ρώσος δισεκατομμυριούχος επιχειρηματίας, διευθύνων σύμβουλος, πρόεδρος και κύριος μέτοχος της ρωσικής εταιρείας αερίου *Novatek*.

Σύμφωνα με το Αμερικανικό επιχειρηματικό περιοδικό Forbes, η προσωπική του περιουσία άγγιζε τα 23,6 δισ. δολάρια τον Ιανουάριο του 2019. Το 2018 ήταν ο τρίτος πλουσιότερος Ρώσος και ο εξηκοστός τέταρτος πλουσιότερος άνθρωπος.

## Βιογραφία
Γεννημένος από Εβραίους γονείς, Ο Μίκελσον ξεκίνησε την καριέρα του ως μηχανικός μετά από την αποφοίτησή του από το Ινστιτούτο Πολιτικών Μηχανικών της Σαμάρα το 1977. Ξεκίνησε να εργάζεται ως εργοδηγός σε μια κατασκευαστική εταιρία στη Σιβηρία. Το 1985, ορίστηκε ως Γενικός Μηχανικός της *Ryazantruboprovodstroy*. Το 1987, έγινε Γενικός Διευθυντής του *Kuibishevtruboprovodstroy*. Το 1991, η *Kuibishevtruboprovodstroy* ήταν μια από τις πρώτες εταιρείες που υποβλήθηκαν σε ιδιωτικοποίηση μετά τη διάλυση της Σοβιετικής Ένωσης.

Ο Μίκελσον συνέχισε ως διευθύνων σύμβουλος στην εταιρεία, η οποία μετονομάστηκε σε *NOVA*, μέχρι τον Οκτώβριο του 1994. Στη συνέχεια έγινε Γενικός Διευθυντής της εταιρείας χαρτοφυλακίου *Novafinivest*, η οποία αργότερα έγινε γνωστή ως *NOVATEK*. Από το 2008 έως το 2010 ο Μίκελσον ήταν Πρόεδρος του Διοικητικού Συμβουλίου της *OAO Stroytransgas* και της *OOO Art Finance*. Επί του παρόντος κατέχει τη θέση του Προέδρου του Διοικητικού Συμβουλίου της *ZAO SIBUR* και υπηρετεί στο εποπτικό συμβούλιο της Ρωσικής Τράπεζας Περιφερειακής Ανάπτυξης.

Η *SIBUR* είναι μια εταιρεία επεξεργασίας φυσικού αερίου και πετροχημικών η οποία εκμεταλλεύεται 26 εργοστάσια παραγωγής σε ολόκληρη τη Ρωσία με έδρα τη Μόσχα. Ο Μίκελσον κατέχει το 57,5% της *SIBUR*. Κατέχει επίσης το 25% της *Novatek*.

Κατέχει επίσης ένα τεράστιο γιοτ που του κόστισε 150 εκ. δολάρια, το *Pacific*.

Ο Μίκελσον έχει έντονο ενδιαφέρον για τις τέχνες, δηλώνοντας ότι το 99% του ενδιαφέροντός του είναι στη ρωσική σύγχρονη τέχνη. Επίσης ίδρυσε το δικό του ίδρυμα, το Ίδρυμα *V-A-C*, το οποίο προωθεί τη σύγχρονη ρωσική τέχνη και έχει διεθνείς δεσμούς με διάφορα μουσεία του κόσμου. Τον Μάιο του 2017, το ίδρυμα άνοιξε επίσης έναν εκθεσιακό χώρο στη Βενετία και βρίσκονται σε εξέλιξη οι εργασίες για την ανάπτυξη του πρώτου μεγάλου κέντρου τέχνης της *V-A-C* στη Μόσχα. Σχεδιασμένο από τη *Renzo Piano Building Workshop*, ένα νέο κέντρο σύγχρονων τεχνών και πολιτισμού στη Μόσχα πρόκειται να ανοίξει το 2019 υπό χρηματοδότηση του Μίκελσον.

## Προσωπική ζωή
Ο Μίκελσον είναι παντρεμένος, με δύο παιδιά, και ζει στη Μόσχα.

## Παραπομπές


## Εξωτερικοί σύνδεσμοι
* 

Κατηγορία:Ρώσοι επιχειρηματίες
Κατηγορία:Ρώσοι δισεκατομμυριούχοι
Ε΄ Οικουμενική Σύνοδος

Η Ε΄ Οικουμενική Σύνοδος συγκλήθηκε στις 5 Μαΐου μέχρι τις 21 Ιουνίου του 553 στην Κωνσταντινούπολη με τη συμμετοχή 165 επισκόπων, υπό την προεδρία του Πατριάρχη Κωνσταντινουπόλεως Ευτυχίου. Την συγκάλεσε ο Αυτοκράτορας Ιουστινιανός Α΄. Επαναβεβαίωσε τα ορθόδοξα δόγματα περί της Αγίας Τριάδας και του Ιησού Χριστού και καταδίκασε πλήθος μη ορθοδόξων συγγραμμάτων καθώς και ορισμένους συγγραφείς (Ευάγριο, Δίδυμο, Ωριγένη κ.α.).

Μερικοί προτεστάντες, όπως οι Καλβινιστές και οι Λουθηριανοί, αναγνωρίζουν τις πρώτες τέσσερις συνόδους, ενώ οι περισσότεροι Αγγλοκαθολικοί αποδέχονται και τις επτά. Οι συμμετέχοντες ήταν κυρίως Ανατολικοί επίσκοποι - μόνο δέκα έξι δυτικοί επίσκοποι ήταν παρόντες, από τους οποίους εννέα ήταν Ιλλύριοι και επτά ήταν από την Αφρική, αλλά κανένας δεν ήταν από την Ιταλία.

Τα ελληνικά πρακτικά της Συνόδου δεν σώθηκαν, αλλά σώθηκε αντίγραφό τους στα λατινικά. Τα πρακτικά μεταφράστηκαν από τα λατινικά στα ελληνικά μόλις το 1985 από τον τότε επίσκοπο Νικοπόλεως & Πρεβέζης Μελέτιο Καλαμαρά.

## Παραπομπές


Κατηγορία:Οικουμενικές Σύνοδοι
Ευάγριος Ποντικός

Ο **Ευάγριος Ποντικός** ήταν Βυζαντινός συγγραφέας, ο οποίος γεννήθηκε το 345 ή το 346 στην πόλη Ίβηρα του Πόντου. Ήταν συγγραφέας και Μέλος της εκκλησιάς. Πέθανε στην Αίγυπτο το 399 σε ηλικία πενήντα πέντε ετών.

Στην Πέμπτη Οικουμενική Σύνοδο (553) ο Ευάγριος καταδικάστηκε ως Ωριγενιστής, μαζί με το Δίδυμο. Η καταδίκη επαναλήφθηκε από τις δυο επόμενες Οικουμενικές Συνόδους. Αφού έγινε μοναχός στην Ιερουσαλήμ το 383, έγινε μέλος μιας κενοβιτικής κοινότητας μοναχών στη Νιτρία της Κάτω Αιγύπτου γύρω στο 385, αλλά μερικά χρόνια μετά μετακόμισε στην Κελλία.

## Έργα
* «Μοναχικός» (ο Μοναχός), που αποτελείται από δυο μέρη:
** Το πρώτο μέρος είναι γνωστό ως ο Πρακτικός, που αποτελείται από εκατό «ρητά».
** Το δεύτερο μέρος είναι γνωστό ως ο Γνωστικός, που αποτελείται από πενήντα «ρητά».
* Γνωστικὸς ἢ ποὸς τὸν καταξιωθέντα (o περὶ τοῦ καταξιωθέντος) γνάσεωςen
* Ἀντιρρητικὸς (o Ἀντιρρητικὰ) ἀπὸ τῶν θείων λραφῶν, πρὸς τοὺς πειράζοντας δαίμονας
* Στίχηρα δύο
* Τῶν κατὰ Μοναχῶν πραγμάτων τὰ αἴτια
* Εἰς τὸ ΠΙΠΙ (יהוה)
* Πνευματικαὶ γνῶμαι κατὰ ἀλφάβητον
* Ἕτεραι γυῶμαι
* Ὑπομνήματα εἰς Παροιμίας τοῦ Σολομώντος
* Περὶ Λογισμῶν
* Ἀποφθέγματα περὶ τῶν μεγάλων γερόντων
* Γνωστικὰ Κεφάλαια

## Βιβλιογραφία

* Konstantinovsky, Julia (2009) *Evagrius Ponticus: The Making of a Gnostic,* Farnham: Ashgate

## Παραπομπές


## Εξωτερικοί σύνδεσμοι
* evagriusponticus.net

Κατηγορία:Βυζαντινοί συγγραφείς
Ροδώνας Φλώρινας

*Για συνώνυμο οικισμό στην Ελλάδα δείτε το λήμμα: [[Ροδώνας Κιλκίς]]*

Ο **Ροδώνας**, επίσημα **Ροδών** (παλαιότερη ονομασία **Γκιούλεντς** ), είναι ορεινό χωριό του νομού Φλώρινας σε υψόμετρο 610 μέτρα. Βρίσκεται σε απόσταση 6 χλμ. ΝΔ. από το Αμύνταιο και 33,5 χλμ. ΝΑ. από την Φλώρινα.

Το χωριό είναι κτισμένο κοντά στην ΕΟ Πτολεμαΐδας - Φλώρινας και τον κόμβο Αμυνταίου. Η παλιά του ονομασία ήταν *Γκιούλεντς* και έτσι αναφέρεται το 1918 στο ΦΕΚ 259Α-29/12/1918 να προσαρτάται στην τότε  κοινότητα Λιουμπετίνου. Μετονομάστηκε σε Ροδώνας το 1926. Από το 2010, σύμφωνα με το σχέδιο Καλλικράτης αποτελεί την τοπική κοινότητα Ροδώνος που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2021 έχει πληθυσμό 55 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Κατάλογος βασιλέων της Μαγιόρκας

Το **Βασίλειο της Μαγιόρκας** (1231 - 1715) δημιουργήθηκε την εποχή που ο Ιάκωβος Α΄ της Αραγωνίας κατέκτησε της Βαλεαρίδες από τους Μαυριτανούς (1229) και τους ανάγκασε να υποταχθούν στην κυριαρχία του (1231). Οι Βαλεαρίδες κυβερνήθηκαν από το Στέμμα της Αραγωνίας, όταν πέθανε ο Ιάκωβος Α΄ τις κληρονόμησε ο μικρότερος γιος του Ιάκωβος Β΄ της Μαγιόρκας σαν υποτελής του Αραγωνέζικου στέμματος. Ο ανιψιός του Ιακώβου Β΄ Αλφόνσος Γ΄ της Αραγωνίας ανέτρεψε τον θείο του την ίδια εποχή που κατέκτησε το νησί Μινόρκα από τους Μουσουλμάνους (1287).

Το Βασίλειο της Μαγιόρκας επανήλθε στον Ιάκωβο Β΄ με την *"Συνθήκη του Αναγκνί"* (1295), διατηρήθηκε στους απογόνους του μέχρι την χρονιά που ο Πέτρος Δ΄ της Αραγωνίας κατέκτησε τις Βαλεαρίδες από τον ξάδελφο του Ιάκωβο Γ΄ της Μαγιόρκας (1344) και ενώθηκε ξανά με το Στέμμα της Αραγωνίας. Από τότε ενώθηκαν περιοδικά με την Μοναρχία της Ισπανίας όπως τότε που ο Φίλιππος Β΄ της Ισπανίας τα ενσωμάτωσε στο βασίλειο του με την *"Συνθήκη του Ζοϊνβίλε"*, η κατάσταση αυτή διατηρήθηκε μέχρι το 1715.

## [[Οίκος της Βαρκελώνης]]

## [[Οίκος της Βαρκελώνης|Οίκος της Βαρκελώνης (Διεκδικητές)]]

## Δείτε επίσης
*Κατάλογος μοναρχών της Ισπανίας

Κατηγορία:Βασιλείς της Μαγιόρκας
Κατηγορία:Στέμμα της Αραγωνίας
Κατηγορία:Ιστορία της Καταλωνίας
Κατηγορία:Ιστορία των Βαλεαρίδων Νήσων
Στέλιος Κοξαράκης

Ο **Στέλιος Κοξαράκης** είναι Έλληνας ποδοσφαιριστής που αγωνίζεται ως επιθετικός. 
μικρογραφία|Panionios 2013

Τα πρώτα του βήματα τα έκανε στα τμήματα υποδομών του Παναθηναϊκού το 2004 όπου έμεινε έως το 2009 με διακρίσεις όπως:
* Πρώτος σκόρερ Πρωταθλήματος παίδων την σεζόν 2006-2007
* Πρώτος σκόρερ Πρωταθλήματος εφήβων την σεζόν 2008-2009
* Αρχηγός τις σεζόν 2007 έως 2009

Το 2009 μεταγράφηκε στην ομάδα νέων της ΑΕΚ, όπου έμεινε για έναν χρόνο. 

Το 2010 αποκτήθηκε από τον Κεραυνό Κερατέας ομάδα Γ΄ Εθνικής, ωστόσο ένας τραυματισμός που υπέστη τον άφησε εκτός γηπέδων για 1 χρόνο. 

Τον Φεβρουάριο του 2012 μεταγράφηκε στον Εθνικό Αστέρα συνεχίζοντας στο πρωτάθλημα της Β΄ Εθνικής και το καλοκαίρι του ίδιου έτους αποκτήθηκε από τον Πανιώνιο, με τον οποίο έγινε επαγγελματίας. Στη μεταγραφική περίοδο του Ιανουαρίου του 2013, μεσούσης της περιόδου 2012-13, παραχωρήθηκε με τη μορφή δανεισμού στην Προοδευτική,  με τη φανέλα της οποίας αγωνίστηκε 1,5 χρόνο στο πρωτάθλημα της Γ΄ Εθνικής. 

Επόμενος σταθμός στην καριέρα του υπήρξε η Α.Ε. Νίκαια μεταξύ άλλων.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Προοδευτικής
Αγραπιδιές Φλώρινας

Οι **Αγραπιδιές** ή **Αγραπιδέες** (παλαιότερη ονομασία *Γκόρισκο(ν)*) είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας.

## Γεωγραφικά στοιχεία - αξιοθέατα
Οι Αγραπιδιές βρίσκονται στο δυτικό τμήμα του οροπεδίου Πτολεμαΐδας - Αμυνταίου, στα βορειοδυτικά της μικρής λίμνης Ζάζαρη, σε υψόμετρο 660 μέτρα. Είναι κτισμένες δίπλα στην επαρχιακή οδό Αμυνταίου - Καστοριάς  σε απόσταση 13,5 χλμ. ΝΔ. από το Αμύνταιο και 41 χλμ. ΝΑ. από την Φλώρινα. 

Σε ειδικά περιφραγμένο τμήμα φυσικού δάσους βελανιδιάς, έκτασης 70 στρεμμάτων, υπάρχει το καταφύγιο λύκου της περιβαλλοντικής οργάνωσης Αρκτούρου. Σε αυτό φιλοξενούνται όλοι οι λύκοι που κατάφεραν να διασωθούν από την Ελλάδα και γειτονικές χώρες. Στην ίδια περιοχή λειτουργεί ο Αρκτούρος τις εγκαταστάσεις Κτηνιατρικού Σταθμού που παρέχει χώρο φιλοξενίας και πρώτες βοήθειες σε άγρια θηλαστικά. Η περιοχή που ξεκινάει νότια του χωριού και εκτείνεται κυρίως γύρω από τις λίμνες Ζάζαρη και Χειμαδίτιδα είναι χαρακτηρισμένη ως Natura 2000. Θεωρείται σημαντικός βιότοπος για τα πουλιά και γαλήνιο τοπίο με ορεινό δασικό τοπίο από τη δυτική πλευρά, έλη, καλαμιώνες και γόνιμη πεδιάδα από τα ανατολικά.

## Ονομασία - διοικητικά στοιχεία
Το χωριό, επί τουρκοκρατίας, ονομαζόταν *Γκόρισκο* και με το όνομα αυτό αναφέρεται το 1918 στο ΦΕΚ 259Α-29/12/1918 να προσαρτάται στην τότε κοινότητας Αετού. Μετονομάστηκε σε Αγραπιδιές το 1926. Από το 2010, σύμφωνα με το σχέδιο Καλλικράτης αποτελεί την τοπική κοινότητα Αγραπιδέων που ανήκει στη δημοτική ενότητα Αετού του Δήμου Αμυνταίου και σύμφωνα με την απογραφή του 2011 έχει πληθυσμό 120 κατοίκους. Η τοπική κοινότητα Αγραπιδέων είναι χαρακτηρισμένη ως αγροτικός ορεινός οικισμός, με έκταση 5,348 χμ² (2011).
## Πληθυσμός

## Εξωτερικοί σύνδεσμοι

* Το πρώτο εξειδικευμένο κτηνιατρείο άγριων θηλαστικών από τον Αρκτούρο

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Ιωάννα Βογιατζόγλου

Η **Ιωάννα Βογιατζόγλου** (γεν. 18 Ιανουαρίου 2000, Μαρούσι) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

## Εξωτερικοί σύνδεσμοι
* Greekvolley.gr - ΒΟΓΙΑΤΖΟΓΛΟΥ ΙΩΑΝΝΑ 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Λυκούργος Σακελλάρης

Ο **Λυκούργος Σακελλάρης** (1947-2018), του Δημητρίου, ήταν Έλληνας πολιτικός, ιδρυτικό μέλος του ΠΑΣΟΚ. Υπηρέτησε μεταξύ άλλων ως Νομάρχης Θεσσαλονίκης από το 1982 έως το 1985.

## Βιογραφία
Γεννήθηκε στη Σούρπη της Μαγνησίας, το 1947. Σπούδασε πολιτικός μηχανικός στο ΑΠΘ και υπήρξε ιδρυτικό μέλος του ΠΑΣΟΚ το 1974 και έλαβε μέρος στην πρώτη ομάδα πρωτοβουλίας του κινήματος, τον Σεπτέμβριο του 1974. Διατέλεσε γραμματέας της Νομαρχιακής Επιτροπής του Κινήματος στους νομούς Ιωαννίνων (στην Τ.Ο.) από το 1975 έως το 1976 και Μαγνησίας από το 1980 έως το 1982.

Διορίστηκε Νομάρχης Θεσσαλονίκης τον Μάρτιο του 1982 και υπηρέτησε στη συμπρωτεύουσα έως το 1985.

Από το 1985 έως το 1987 ήταν γενικός γραμματέας του υπουργείου Εσωτερικών.

Διετέλεσε Γενικός Γραμματέας του Υπουργείου Εθνικής Οικονομίας με κύρια αρμοδιότητα τις ιδιωτικές επενδύσεις από το 1987-1988.

Συμμετείχε στο ευρωψηφοδέλτιο του ΠΑΣΟΚ το 1989 σε τιμητική, μη εκλόγιμη θέση. 

Το διάσημα 1994-1997 διετέλεσε  Πρόεδρος του Οργανισμού Ρυθμιστικού Σχεδίου Θεσσαλονίκης

Το 1997 ήταν πρόεδρος της Ελληνικής Βιομηχανίας Οχημάτων (ΕΛΒΟ).

Πέθανε σε ηλικία 71 ετών από καρκίνο στις 16 Ιουνίου 2018 στη Θεσσαλονίκη και κηδεύτηκε την επομένη στην Καλαμαριά. Ήταν παντρεμένος με την Ευγενία Σακελλάρη-Τσιράπα με 2 παιδιά, το Δημήτρη, που είναι οφθαλμίατρος, και τη Νίκη, που είναι δασκάλα.

## Παραπομπές


Κατηγορία:Έλληνες πολιτικοί μηχανικοί
Κατηγορία:Νομάρχες Θεσσαλονίκης
Γεωργία Τριανταφύλλου

Η **Γεωργία Τριανταφύλλου**, γεννημένη στις 23 Νοεμβρίου 2002 στην Αθήνα, είναι Ελληνίδα διεθνής καλαθοσφαιρίστρια. Διαθέτοντας ύψος 185 εκατοστά, αγωνίζεται ως σέντερ. Προέρχεται από τις ακαδημίες του Παναθηναϊκού, στη γυναικεία ομάδα του οποίου αγωνίστηκε τις σεζόν 2017-18 και 2018-19.

## Εξωτερικοί σύνδεσμοι
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Παναθηναϊκού
Κατηγορία:Σέντερ
Μονή Αγίων Παντελεήμονα και Ευβούλης Αμυνταίου

Η **Μονή Αγίων Παντελεήμονα και Ευβούλης Αμυνταίου** βρίσκεται στα νοτιοδυτικά του νομού Φλώρινας ανάμεσα στη λίμνη Βεγορίτιδα και λίμνη Πετρών και δυτικά του οικισμού του Αγίου Παντελεήμονα. Απέχει 8,5 χλμ. ΒΑ. του Αμύνταιου, 40 χλμ. Α.-ΝΑ. της Φλώρινας και 32,5 χλμ. Β. της Πτολεμαΐδας. 

## Ιστορία
Η Μονή Αγίων Παντελεήμονα και Ευβούλης αποτελεί ανασύσταση της παλιότερης ιστορικής Μονής Αγίου Παντελεήμονα. Η ανασύσταση έγινε το 2004 με απόφαση της Ιεράς Συνόδου στις 11/09/2003 και με Προεδρικό Διάταγμα (ΦΕΚ 69/3/3/2004). Η μονή έχει κτιστεί σε περιοχή προϋπήρχε ναός του Αγίου Γεωργίου του Τροπαιοφόρου (του 18ου αιω.) που τιμάται και εορτάζει κάθε χρόνο στη μνήμη του Αγίου. Σύμφωνα με την τοπική παράδοση η αρχική θέση της μονής ήταν στις όχθες της Βεγορίτιδας κοντά στο σημερινό χωριό Άγιο Παντελεήμονα. Τραγούδια και κείμενα της περιοχής προσδιορίζουν την ίδρυση της παλιάς μονής, που ήταν αφιερωμένη μόνο στον Άγιο Παντελεήμονα, πριν την υποδούλωση της Δυτικής Μακεδονίας στους Τούρκους το 1338. Η μοναστική παράδοση του λεκανοπεδίου Αμυνταίου αναφέρει ότι  κατά την περίοδο των Παλαιολόγων λειτουργούσε ανδρικό μοναστήρι βυζαντινού ρυθμού. Σύμφωνα με μαρτυρίες Γάλλων περιηγητών και ιστορικών, η μονή κατεστράφη το 1830 μετά ισχυρό σεισμό και υπερχείλιση των υδάτων της λίμνης Βεγορίτιδας. Σήμερα πλέον λειτουργεί ως γυναικεία κοινοβιακή μονή αφιερωμένη και στην μητέρα του αγίου την Αγία Εύβουλη, η οποία ήταν υπεύθυνη για τη χριστιανική μόρφωσή του. 

## Εξωτερικοί σύνδεσμοι

* Η Μονή Αγίων Παντελεήμονα και Ευβούλης στο https://www.youtube.com

## Παραπομπές


Κατηγορία:Μονές του νομού Φλώρινας
Κατηγορία:Δήμος Αμυνταίου
Χαρά Βασιλάκη

Η **Χαρά Βασιλάκη**, γεννημένη στις 4 Απριλίου 1998 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 172 εκατοστά, αγωνίζεται ως σούτινγκ γκαρντ στον Παναθηναϊκό, από τις ακαδημίες του οποίου προέρχεται.

Από τις ακαδημίες του Παναθηναϊκού, πήγε στον Αθηναϊκό με τον οποίο στέφθηκε πρωταθλήτρια ΕΣΚΑ ως Νεανίδα. Έπειτα αγωνίστηκε κατά σειρά στους Πανιώνιο, Α.Ο. Ζωγράφου και Α.Ο. Βάρης, πριν επιστρέψει στον Παναθηναϊκό για τη σεζόν 2018-19.

## Εξωτερικοί σύνδεσμοι
* 

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Παναθηναϊκού
Κατηγορία:Σούτινγκ γκαρντ
Ευαγόρας Αυγόρου

Ο **Αθλητικός Μορφωτικός Σύλλογος Ευαγόρας Αυγόρου** είναι μια κυπριακή ποδοσφαιρική ομάδα με έδρα το Αυγόρου της επαρχίας Αμμοχώστου.

## Ιστορία
Ο **Ευαγόρας Αυγόρου** ιδρύθηκε το 1938. Πήρε την ονομασία του από τον αρχαίο βασιλιά της Σαλαμίνας, Ευαγόρα. 

Η ποδοσφαιρική ομάδα του σωματείου αρχικά εντάχθηκε στην Επαρχιακή Ποδοσφαιρική Ομοσπονδία Αμμοχώστου (ΕΠΟΑ). Μετά την τουρκική εισβολή του 1974 η ΕΠΟΑ διαλύθηκε. Το 1975 υπήρξε ιδρυτικό μέλος της Ποδοσφαιρικής Ομοσπονδία Ελεύθερης Περιοχής Αμμοχώστου (ΠΟΕΠΑ)  . Κατέκτησε το πρωτάθλημα της ΠΟΕΠΑ εννέα φορές ενώ κατέκτησε και οκτώ φορές το κύπελλο ΠΟΕΠΑ. Έως το 1990 συμμετείχε στις διοργανώσεις της ομοσπονδίας αυτής. 

Το 1990 εξασφάλισε μέσα από το πρωτάθλημα ένταξης τη συμμετοχή του στη Δ΄ κατηγορία 1990-91. Συμμετείχε στον όμιλο Λάρνακας-Αμμοχώστου. Τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. 

Συνέχισε στις διοργανώσεις της ΠΟΕΠΑ μέχρι που αυτή ανέστειλε τη λειτουργία της το 2015. Από το 2015 συμμετέχει στις διοργανώσεις της Ποδοσφαιρικής Ομοσπονδίας Αμμοχώστου-Λάρνακας (ΠΟΑΛ).




1Η Δ΄ κατηγορία ήταν χωρισμένη σε τρεις ομίλους. Ο Ευαγόρας συμμετείχε στον όμιλο Λάρνακας-Αμμοχώστου.


## Τίτλοι-Διακρίσεις
* Πρωτάθλημα ΠΟΕΠΑ:
** Πρωταθλητής (10): 1988-89, 1989-90,1991-92, 1992-93, 2000-01, 2001-02, 2003-04, 2007-08, 2009-10, 2014-15

* Κύπελλο ΠΟΕΠΑ:
** Πρωταθλητής (8): 1989, 1990, 1996, 1997, 1999, 2002, 2004, 2005

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ιδρύσεις ποδοσφαιρικών ομάδων το 1938
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αυγόρου
Λιμάνι της Αμμοχώστου

μικρογραφία|250x250εσ|Το λιμάνι της Αμμοχώστου
Το **Λιμάνι της Αμμοχώστου** είναι λιμάνι στην Αμμόχωστο της Κύπρου. Υπάρχει ελεύθερη ζώνη ("Ελεύθερη Ζώνη Αμμοχώστου") στο λιμάνι.  

Το λιμάνι βρίσκεται υπό τον *[[De facto|ντε φάκτο]]* έλεγχο της Τουρκικής Δημοκρατίας της Βόρειας Κύπρου. Τα λιμάνια της Βόρειας Κύπρου δεν είναι εγγεγραμμένα στο Διεθνή Ναυτιλιακό Οργανισμό (ΙΜΟ).

Το λιμάνι είναι ανοικτό σε διεθνή κυκλοφορία σκαφών.

## Παραπομπές


Κατηγορία:Δήμος Αμμοχώστου
Small

Η λέξη ή τίτλος **Small** μπορεί να αναφέρεται: 

* SMALL, μια γλώσσα προγραμματισμού που μοιάζει με την ALGOL 
* Small (περιοδικό) , μια νανοεπιστημονική έκδοση 
* `small`, μια ετικέτα HTML που ορίζει μικρότερου μεγέθους κείμενο
* Small (επώνυμο) 
* "Small", ένα τραγούδι από το άλμπουμ *[[The Cosmos Rocks]]* από τους Queen + Paul Rodgers
Ζιμμήδες

**Ζιμμήδες** (οθωμ. zimmi, αραβ. ahl al-dhimma, κατά λέξη προστατευόμενοι) ονομάζονταν οι μη Μουσουλμάνοι υπήκοοι των ισλαμικών πολιτικών εξουσιών, οι οποίοι τελούσαν ανεμπόδιστα τα της θρησκείας τους και απολάμβαναν της κρατικής προστασίας ως προς τη ζωή και την περιουσία τους έναντι της αποδοχής της ισλαμικής κυριαρχίας. Σε ό,τι αφορά την πολιτική και κοινωνική ζωή είχαν λιγότερα δικαιώματα από ό,τι οι Μουσουλμάνοι. Οι ζιμμήδες υποχρεούντο να καταβάλουν κεφαλικό φόρο  (cizye). Αρχικά το καθεστώς των ζιμμήδων περιλάμβανε τους Χριστιανούς και Εβραίους (ως "΄θρησκείες της Βίβλου"), στη συνέχεια όμως επεκτάθηκε και σε άλλες θρησκευτικές κοινότητες όπως οι Ζωροάστρες.

## Υποσημειώσεις

Κατηγορία:Πολιτική της Οθωμανικής Αυτοκρατορίας
Κατηγορία:Ισλαμική ορολογία
Κατηγορία:Θρησκεία και πολιτική
Κατηγορία:Θρησκευτική διάκριση
Κατηγορία:Σχέσεις μεταξύ του Ισλάμ και των υπολοίπων θρησκειών
Κωνσταντία της Αραγωνίας, βασίλισσα της Μαγιόρκας

Η **Κωνσταντία της Αραγωνίας, βασίλισσα της Μαγιόρκας** (Ισπανικά : *Constanza de Aragón y Entenza*, 1318 - Μονπελιέ, 1346) ήταν Βασίλισσα της Μαγιόρκας μέσω του γάμου της με τον Ιάκωβο Γ΄ της Μαγιόρκας.

## Βιογραφία
Η Κωνσταντία της Αραγωνίας ήταν μεγαλύτερη κόρη του Αλφόνσου Δ΄ της Αραγωνίας και της πρώτης συζύγου του Τερέζας ντ' Εστένσα, κόμισσας του Ουρζέλ. Ο Ιάκωβος Γ΄ της Μαγιόρκας επιθυμούσε να έχει φιλικές σχέσεις με το Βασίλειο της Αραγωνίας και παντρεύτηκε την Κωνσταντία στο Περπινιάν (24 Σεπτεμβρίου 1336). Ο σύζυγος της αρνήθηκε να δώσει όρκο υποταγής στον κουνιάδο του και αδελφό της Κωνσταντίας Πέτρο Δ΄ της Αραγωνίας (1342), με τον Ιάκωβο Γ΄ απέκτησε :

* Ιάκωβος Δ΄ (1336-1375), που συνέχισε να διεκδικεί το βασίλειο της Μαγιόρκας.
* Ισαβέλλα (1337-1406), που παντρεύτηκε τον Ιωάννη Β΄ Παλαιολόγο, μαρκήσιο του Μομφερράτου. Πέμπτος απόγονός της είναι ο Ιωάννης Β΄ της Πορτογαλίας

Ο Πέτρος Δ΄ της Αραγωνίας ύστερα από σύντομο πόλεμο (1343 - 1344) κατέλαβε τις Βαλεαρίδες και διέλυσε το Βασίλειο της Μαγιόρκας που προσαρτήθηκε στο Στέμμα της Αραγωνίας. Η Κωνσταντία της Αραγωνίας πέθανε δυο χρόνια αργότερα στο Μονπελιέ, ο σύζυγος της παντρεύτηκε σε δεύτερο γάμο την Βιολάντε του Βιλαραγούτ. Τα παιδιά της εξακολουθούσαν να διεκδικούν το στέμμα της Μαγιόρκας, το Πριγκιπάτο της Αχαΐας διεκδικήθηκε από τον σύζυγο και τα παιδιά της, ο γιος της παντρεύτηκε την Ιωάννα Α΄ της Νάπολης που έγινε πριγκίπισσα.

## Πρόγονοι


## Παραπομπές


## Εξωτερικοί σύνδεσμοι
*ΑΡΑΓΩΝΙΑ, ΒΑΣΙΛΕΙΣ

Κατηγορία:Οίκος της Αραγωνίας
Κατηγορία:Ινφάντας της Αραγωνίας
Κατηγορία:Βασίλισσες της Μαγιόρκας
Επί συνάρτηση

Στα μαθηματικά, μια συνάρτηση f από ένα σύνολο X σε ένα σύνολο Y είναι **επί του <math>Y</math>** (ή **επιρριπτική** ή **επίρριψη**), εάν για κάθε y στο πεδίο τιμών Y, υπάρχει τουλάχιστον ένα x στο πεδίο ορισμού X του f, τέτοιο ώστε f(x) = y. Το x δεν είναι απαραίτητο να είναι μοναδικό, δηλαδή η f μπορεί να αντιστοιχεί ένα ή περισσότερα στοιχεία του X στο ίδιο στοιχείο του Y.

## Μαθηματικός ορισμός
Συμβολικά, μία συνάρτηση f: X \rightarrow Y ονομάζεται **επί** αν ικανοποιεί
:\forall y \in Y. \ \exists x\in X. \ f(x) = y.

Ισοδύναμα, η συνάρτηση είναι επί αν το σύνολο τιμών ισούται με το πεδίο τιμών της συνάρτησης, δηλαδή αν f(X) = Y.

## Παραδείγματα
Όταν αναφέρουμε αν μία συνάρτηση είναι επί ή όχι πρέπει να αναγράφεται το πεδίο ορισμού και το πεδίου τιμών, καθώς 
:Η f : [0, \infty) \to [0, \infty) με f(x) = \sqrt{x} είναι επί.
:Η f : [0, \infty) \to \R με f(x) = \sqrt{x} *δεν* είναι επί, καθώς οι αρνητικοί αριθμοί δεν αντιστοιχούνται.
:Η f : [1, 4] \to [1, 2] με f(x) = \sqrt{x} είναι επί.
:Η f : [1, 4] \to [1, 4] με f(x) = \sqrt{x} *δεν* είναι επί.

Επιπλέον παραδείγματα:
* Η ταυτοτική συνάρτηση είναι επί, αφού κάθε στοιχείο αντιστοιχείται στον εαυτό του.
* Κάθε γραμμική πραγματική συνάρτηση f : \R \to \R (εκτός από την σταθερή συνάρτηση) είναι επί. 
:Για παράδειγμα, η συνάρτηση f(x) = 3x + 5 είναι επί (καθώς για κάθε y \in \R, το x = (y - 5)/3 έχει f(x) = y), ενώς η f(x) = 5 δεν είναι επί.
:**Σημείωση:** Μία γραμμική συνάρτηση g : \N \to \N στους φυσικούς αριθμούς δεν είναι κατά ανάγκη επί. Για παράδειγμα, η g(x) = 2x + 1 δεν είναι επί καθώς δεν αντιστοιχεί σε κανέναν ζυγό αριθμό.
* Η συνάρτηση f : [-4, \infty) \to [0, \infty) με f(x) = (x+4)^2 είναι επί.

## Ιδιότητες
* Οποιαδήποτε συνάρτηση ορίζει μία επί συνάρτηση περιορίζοντας το πεδίο τιμών της στο σύνολο τιμών της. Δηλαδή, για την συνάρτηση f : X \to Y, η συνάρτηση g : X \to f(X) με
::g(x) = f(x) για κάθε x \in X
:είναι επί.
* Κάθε επί συνάρτηση έχει ένα δεξιό αντίστροφο, και κάθε συνάρτηση με ένα δεξιό αντίστροφο είναι αναγκαστικά επί.
* Η σύνθεση επί συναρτήσεων είναι πάντα επί. 
* Οποιαδήποτε συνάρτηση μπορεί να αποσυντεθεί σε μια επί και μια ένα προς ένα συνάρτηση.

## Δείτε επίσης
* Ένα προς ένα συνάρτηση
* Αμφιμονοσήμαντη συνάρτηση

## Παραπομπές


Κατηγορία:Μαθηματικές σχέσεις
Κατηγορία:Μαθηματικές συναρτήσεις
Κατηγορία:Θεμελιώδεις έννοιες θεωρίας συνόλων
Αετός Φλώρινας

*Για συνώνυμους οικισμούς στην Ελλάδα δείτε το λήμμα: [[Αετός (αποσαφήνιση)]]*

Ο **Αετός** είναι ορεινό χωριό του νομού Φλώρινας σε υψόμετρο 640 μέτρων.

## Γεωγραφικά στοιχεία - αξιοθέατα
Ο Αετός βρίσκεται στα νότια του νομού Φλώρινας, βόρεια της μικρής λίμνης Ζάζαρης. Το χωριό είναι κτισμένο στους πρόποδες του όρους Βέρνο (Βίτσι) και από αυτό περνάει η επαρχιακή οδός Αμυνταίου - Καστοριάς. Απέχει 11,5 χλμ. Δ.-ΝΔ. από το Αμύνταιο και 39,5 χλμ. ΝΑ. από την Φλώρινα. Οι κάτοικοί του ασχολούνται με την κτηνοτροφία, τη γεωργία και τα τελευταία χρόνια με τον τουρισμό. Η ευρύτερη περιοχή είναι τουριστικός πόλος γι΄ αυτό και το χωριό διαθέτει αρκετά καταλύματα διαμονής και εστίασης. Αξιοθέατα θεωρούνται οι δύο βυζαντινές εκκλησίες που βρίσκονται στο χωριό του Αγίου Γεωργίου χτισμένη το 1836 αλλά και του Αρχαγγέλου Μιχαήλ  του 1892 με τοιχογραφίες γνωστών αγιογράφων της περιοχής

Στον Αετό γίνεται το παραδοσιακό έθιμο "νύχτα της Φώτισης" στις 23 Δεκεμβρίου με φαντασμαγορικό άναμμα ξύλων από κάθε γειτονιά που συναγωνίζονται μεταξύ τους για τη μεγαλύτερη φωτιά. Στη συνέχεια ακολουθεί παραδοσιακό γλέντι ανάβει με κρασί, τσιγαρίδες, λουκάνικα, κάστανα που διαρκεί κρατάει όσο καίει η φωτιά. Γίνεται επίσης "γιορτή της πιπεριάς", τέλη Αυγούστου με αρχές Σεπτεμβρίου, τιμώντας το πασίγνωστο προϊόν, αφού από το χωριό αυτό ξεκίνησε η καλλιέργειά του. Διοργανώνεται επίσης διήμερο οικοτουρισμού με επισκέψεις σε οινοποιεία, παραδοσιακή μουσική και εναλλακτικές δραστηριότητες στη μοναδική φύση της περιοχής.

## Διοικητικά στοιχεία
Ως οικισμός αναφέρεται επίσημα το 1918 στο ΦΕΚ 259Α-29/12/1918 να προσαρτάται στην τότε  κοινότητα Αετού. Από το 2010, σύμφωνα με το σχέδιο Καλλικράτης αποτελεί την τοπική κοινότητα Αετού που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 759  κατοίκους. Η τοπική κοινότητα Αετού είναι χαρακτηρισμένη ως αγροτικός ορεινός οικισμός, με έκταση 12,830 χμ² (2011).

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  
* Εγκυκλοπαίδεια Δομή, 2002-4
* Κολιόπουλος Ι. Σ. (επιστ. εποπτεία), Μιχαηλίδης Ι. Δ. – Παπανικολάου Κων. Σ. (επιμ.) (2008). *Αφανείς Γηγενείς Μακεδονομάχοι (1903-1913)*, Θεσσαλονίκη, Ε.Μ.Σ. – University Studio Press. ISBN 978-960-12172-4-6

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
ΕΒΕ

Η συντομογραφία ελληνικών χαρακτήρων **ΕΒΕ** ή **Ε.Β.Ε.** μπορεί να αναφέρεται:
*Στην Ελάχιστη Βάση Εισαγωγής
*Στην Ελληνική Βιοτεχνική Εταιρεία
*Στην Εθνική Βιβλιοθήκη της Ελλάδος
*Στο Εμπορικό και Βιομηχανικό Επιμελητήριο
Small (περιοδικό)

Το **Small** είναι εβδομαδιαίο αναθεωρημένο από ομότιμους επιστημονικό περιοδικό που καλύπτει τη νανοτεχνολογία. Ιδρύθηκε το 2005 ως μηνιαίο, άρχισε να κυκλοφορεί ανά δύο εβδομάδες το 2009 και έγινε εβδομαδιαίο το 2015. Εκδίδεται από την Wiley-VCH και αρχισυντάκτης είναι ο Χοσέ Ολιβέιρα. Σύμφωνα με το *Journal Citation Reports*, το περιοδικό έχει παράγοντα επίδρασης 9.598 το 2017.

## Δείτε επίσης

* Προηγμένα Υλικά
* Προηγμένα Λειτουργικά Υλικά
* Προχωρημένη Μηχανική Υλικών

## Παραπομπές


## Εξωτερικοί σύνδεσμοι
* 

Κατηγορία:Επιστημονικά περιοδικά
Κατηγορία:Νανοτεχνολογία
Λιμνοχώρι (αποσαφήνιση)

Με το όνομα **Λιμνοχώρι** αναφέρονται οι παρακάτω οικισμοί της Ελλάδας:

* Λιμνοχώρι Αχαΐας
* Λιμνοχώρι Σερρών
* Λιμνοχώρι Φλώρινας

Και ο εγκαταλελειμμένος οικισμός Λιμνοχώρι Σερρών.

## Δείτε επίσης
* Κάτω Λιμνοχώρι Αχαΐας

Κατηγορία:Αποσαφηνίσεις ελληνικών τοπωνυμίων
Βουγιοϊκές γλώσσες

Οι **Βουγιοϊκές γλώσσες** (Κορεάτικα: 부여어죽, Κινέζικα: 扶余語族) είναι θεωρητική γλωσσική οικογένεια που αποτελείται από τις Κογκουριοϊκές γλώσσες, τις Ιαπωνικές γλώσσες και τις αρχαίες γλώσσες της Κορεατικής Χερσονήσου και της Μαντζουρίας . Σύμφωνα με τα αρχαία κινεζικά αρχεία, οι Βουγιοϊκές γλώσσες, η Γογουριοϊκή, η Δονγεϊκή, η Οκγεϊκή και η Γοζιοσεονική γλώσσα ήταν παρόμοιες μεταξύ τους αλλά πολύ διαφορετικές από τις τουνγκουζικές γλώσσες. Η Γε-Μαικική γλώσσα  μπορεί να ήταν προγονική.

Η υπόθεση είναι τόσο ενδιαφέρουσα, διότι όλες αυτές οι γλώσσες έχουν ορισμένες ομοιότητες με τα αρχαία ιαπωνικά, γι 'αυτό ορισμένοι ερευνητές μιλάνε για γλωσσική οικογένεια Ιαπωνικών-Κογκουριό. Αυτό έμμεσα αμφισβητεί την ύπαρξη της υποτιθέμενης Αλταϊκής οικογένειας γλωσσών, καθώς οι Βουγιοϊκές γλώσσες οριοθετούνται ρητά από τη γλώσσα της αυτοκρατορίας Σίλλα και έτσι από την Παλαιά Κορέα.

## Ταξινόμηση των Κογκουριοϊκών και Ιαπωνικών γλωσσών

Ένας αριθμός γλωσσολόγων όπως ο Κιμ Μπανγκχάν , ο Βόβιν και ο Ούνγκερ ταξινομούν τα Κογκουριοϊκά ως Παλαιά Κορεάτικα. Σημειώνουν ότι τα τοπωνύμια που μοιάζουν με Ιαπωνικά εντοπίζονται κυρίως στο κεντρικό τμήμα της Κορεατικής χερσονήσου και θεωρούν ότι δεν αντικατοπτρίζουν τη γλώσσα Κόγκουριο  αλλά μάλλον τη γλώσσα του πληθυσμού προτέρου των Κόγκουριο στο κεντρικό και νότιο τμήμα της Κορεατικής χερσονήσου . Δεδομένου ότι στην νότια πλευρά της κορεατικής χερσονήσου διανεμήθηκαν επίσης πολλά τοπωνύμια που βρέθηκαν στο Σιλλανικό βασίλειο, οι γλωσσολόγοι πρότειναν πως ομιλούτο μια Ιαπωνική γλώσσα στην κορεατική χερσόνησο, η οποία αποτελεί ένα υπόστρωμα της γλώσσας Σίλλα. Ο Ούνγκερ προτείνει ότι οι πρόγονοι του λαού Γιαγιόι θα εγκαταστάθηκαν στην Ιαπωνία από το κεντρικό ή νότιο μέρος της Κορέας. Κανένα από τα ιαπωνικά τοπωνύμια δεν έχει βρεθεί στην ιστορική πατρίδα του Κόγκουριο στο βόρειο τμήμα της Κορεατικής χερσονήσου ή στη νοτιοδυτική Μαντζουρία. Τα κορεατικά τοπωνύμια, από την άλλη πλευρά, διανέμονται σε όλη την επικράτεια των Τριών Βασιλείων , από τη Μαντζουρία μέχρι τη νότια Κορεατική χερσόνησο.

## Γλώσσες της Βουγιοϊκής οικογένειας
*Αλταϊκές γλώσσες(;)
**Κορεανικές γλώσσες
***Γε-Μαικική γλώσσα
*****Βουγιοϊκές γλώσσες**
****Κογκουριοϊκές γλώσσες
*****Γοζιοσεονική γλώσσα (Έχει επίσης συσχετισθεί με τη Σιλλανική γλώσσα)
*****Οκγεϊκή γλώσσα
*****Βουγιοϊκή πολιτειακή γλώσσα
*****Γογουριοϊκή γλώσσα
*****Γλώσσα Γκάγια(;)
*****Γλώσσα Τζέτζου
****Ιαπωνικές γλώσσες(;)
*****Ιαπωνική γλώσσα(;)
*****Προκαραϊκή γλώσσα(;)
*****Ριουκιουανές γλώσσες(;)
***Χανικές γλώσσες
****Παλιά Μπέκτζε(;)
****Νέα Μπέκτζε(;)
****Γλώσσα Σίλλα
*****Κορεατική γλώσσα
*****Γλώσσα Τζέτζου

## Παραπομπές


Κατηγορία:Κορεατική γλώσσα
Μάρτιν Μπρέγκμαν

Ο **Μάρτιν Μπρέγκμαν** (αγγλικά: Martin Bregman (18 Μαΐου, 1926 - 16 Ιουνίου, 2018), ήταν ένας Αμερικανός κινηματογραφικός παραγωγός.

Ο Μπρέγκμαν υπήρξε παραγωγός πολλών σημαντικών ταινίων, μεταξύ αλλών : Ο Σημαδεμένος (1983), Σκυλίσια μέρα (1975), Υπόθεση Καρλίτο (1993), Σέρπικο (1974), Ο Γάμος της Μπέτσυ (1990) και η Θάλασσα της Αγάπης (1989).

## Βιογραφία
Γεννημένος στη Νέα Υόρκη το 1926 από τον Λέον και την Ίντα (Γκρανόφσκι) Μπρέγκμαν. Ήταν εβραϊκής καταγωγής και μεγάλωσε στο Μπρονξ. Από παιδί, έπασχε από πολιομυελίτιδα. Ξεκίνησε την καριέρα του  πουλώντας ασφάλειες, και έπειτα μπήκε στράφηκε στον χώρο της ψυχαγωγία ως ατζέντης σε νυχτερινό κέντρο.

## Καριέρα
Η οικοδόμηση σχέσεων με επενδυτές ακινήτων, όπως τον μεγιστάνα Λουί Ρούντιν, ο Μπρέγκμαν περάσε με επιτυχία ως προσωπικός ατζέντης καλλιτεχνών, αντιπροσωπεύοντας αστέρια όπως ο Αλ Πατσίνο, ο Γούντυ Άλλεν, η Μπάρμπρα Στρέιζαντ, η Φέι Ντάναγουεϊ, ο Άλαν Άλντα και η Μπέτι Μίντλερ.

Ο Μπρέγκμαν ανακάλυψε τον Πατσίνο σε μια θεατρική παραγωγή εκτός του Μπροντγουέι, και τον βοήθησε να χτίσει την θεατρική καριέρα του και  στη συνέχεια την σταδιοδρομία του στον κινηματογράφο, μεταξύ άλλων, στον πρώτο του ρόλο του ηθοποιού στην ταινία Πανικός στο Νιντλ Παρκ (1971), κερδίζοντας τον ρόλο από τον τότε άγνωστο ηθοποιό Ρόμπερτ Ντε Νίρο.
## Προσωπική ζωή
Ο Μάρτιν Μπρέγκμαν ζούσε στη Νέα Υόρκη και είχε δύο γιους με την πρώτη σύζυγό του Ελίζαμπεθ Ντρίσκολ, τον Κρίστοφερ και κινηματογραφικό παραγωγό Μάικλ (Θάλασσα της Αγάπης, Υπόθεση Καρλίτο), και μια κόρη, την τραγουδίστρια Μαρίζα Μπρεγκμαν, με την δεύτερη σύζυγο του, την ηθοποιό Κορνήλια Σαρπ Μπρέγκμαν.

Ο Μάρτιν Μπρέγκμαν πέθανε από εγκεφαλική αιμορραγία σε ηλικία 92 ετών στις 16 Ιουνίου του 2018.

## Παραπομπές


## Εξωτερικοί σύνδεσμοι
* Ο 

Κατηγορία:Αμερικανοί παραγωγοί ταινιών
Μάρκος Κλαύδιος Μάρκελλος (Ιουλιο-Κλαυδιανής δυναστείας)

Ο **Μάρκος Κλαύδιος Μάρκελλος** (λατιν.: *Marcus Claudius Marcellus*, 42 - 23 π.Χ.) από το γένος των Κλαυδίων-Μαρκέλλων και λόγω υιοθεσιών μέλος της Ιουλιο-Κλαυδιανής δυναστείας, ήταν ανιψιός του Αυγούστου. Δεδομένου ήταν ο πιο κοντινός άρρην συγγενής του, η σταδιοδρομία του ήταν επιταχυνόμενη. Σπούδασε μαζί με τον Τιβέριο, γιο της Λιβίας (συζύγου του Αυγούστου) και μαζί ταξίδεψαν στην Ισπανία· υπηρέτησαν τον Αύγουστο στους Κανταβριανούς Πολέμους. Το 25 π.Χ. επέστρεψε στη Ρώμη, όπου νυμφεύτηκε την εξαδέλφη του Ιουλία την Πρεσβύτερη, κόρη του Αυγούστου από τη Σκριβωνία. Μαζί με τον στρατηγό τού Αυγούστου Μάρκο Βιψάνιο Αγρίππα, ήταν οι δύο ευνοούμενοι διάδοχοι του Αυγούστου. Ο Σουητώνιος αναφέρει, ότι για τον λόγο αυτό ήλθαν σε αντιζηλία, με αποτέλεσμα ο Αγρίππας να εξοριστεί το 23 π.Χ. στη Μυτιλήνη.

Το έτος αυτό μία ασθένεια απλώθηκε στη Ρώμη, που επηρέασε πρώτα τον Αύγουστο στις αρχές του έτους. Αφού ο Αύγουστος συνήλθε, η ασθένεια αργότερα έπληξε τον Μάρκελλο. Αποδείχθηκε μοιραία γι' αυτόν: απεβίωσε στις Βάιες της Καμπανίας. Οι τέφρα του εναποτέθηκε στο Μαυσωλείο του Αυγούστου· ήταν η πρώτη από την αυτοκρατορική οικογένεια, που τέθηκε στο μνημείο. Αν κα ήταν 19 ετών και δεν είχε δείξει ακόμη την αξία του, τον εξύμνησαν ο Σέξτος Προπέρτιος και ο Βιργίλιος στην *Ανειάδα* του.

Μετά η χήρα του παντρεύτηκε τον Μ. Β. Αγρίππα και έκανε τρεις γιους, που ήταν υποψήφιοι διάδοχοι του Αυγούστου, απεβίωσαν όμως 18, 23 και 25 ετών.

## Παραπομπές


## Πηγές
* Cassius Dio, Roman History Book 53, English translation
Suetonius, Lives of the Twelve Caesars, Life of Augustus, Latin text with English translation
Suetonius, Lives of the Twelve Caesars, Life of Tiberius, Latin text with English translation
Tacitus, Annals, I, English translation

Κατηγορία:Δυναστεία των Ιουλίων και Κλαυδίων
Λεύκιος Δομίτιος Αηνόβαρβος (ύπατος το 16 π.Χ.)

Ο **Λεύκιος Δομίτιος Αηνόβαρβος IΙΙ**, λατιν. Lucius Domitius Ahenobarbus (π. 49 π.Χ. - 25 μ.Χ.) από το γένος των Δομιτίων-Αηνοβάρβων ήταν γιος της Αιμιλίας Λεπίδας, συγγενούς του Μάρκου Αιμίλιου Λέπιδου της Β΄ Τριανδρίας. Δύο εγγόνια του έγιναν γνωστά: η μικρότερη κόρη του έκανε τη Βαλερία Μεσσαλίνα, σύζυγο του Κλαυδίου και ο γιος του έκανε τον Νέρωνα.

## Βιογραφία
Ήταν γιος του Γναίου Δομίτιου Αηνόβαρβου υπάτου το 32 π.Χ., που ήταν γιος της Πορκίας Κατόνις, αδελφής του Κάτωνα του Νεότερου.

Ως νέος ο Λ. Δ. Αηνόβαρβος ήταν πασίγνωστος και αφοσιωμένος αρματηλάτης, ίσως σε σημείο εμμονής. Το 36 π.Χ. ο Οκταβιανός και ο Μάρκος Αντώνιος (οι άλλοι δύο της Β΄ Τριανδρίας) συναντήθηκαν στον Τάραντα. Μεταξύ άλλων εκεί, συμφωνήθηκε ο γάμος του με την Αντωνία τη Μεγαλύτερη, κόρη του Μάρκου Αντωνίου. Το 22 π.Χ. έγινε aedile (υπεύθυνος δημοσίων κτηρίων και οργάνωσης εορτών) και το 16 π.Χ. ύπατος. Έπειτα από την υπατεία του εστάλη το 13/12 π.Χ. κυβερνήτης της Αφρικής. Έπειτα μάλλον έγινε ο διάδοχος του Τιβερίου στη Γερμανία, όπου διοίκησε τον Ρωμαϊκό στρατό και διέσχισε τον Έλβα· εκεί έστησε βωμό στον Αύγουστο και διείσδυσε περισσότερο στη χώρα, όσο κανείς προκάτοχός του. Επίσης έφτιαξε τον πεζόδρομο *pontes longi (μακρά γέφυρα)* επάνω στους βάλτους μεταξύ του Ρήνου και του Εμς. Επάνω σε αυτόν τον πεζόδρομο δόθηκε μία μάχη το 15 μ.Χ. Για τις επιτυχίες του αυτές έλαβε τη διάκριση τού να τελέσει θρίαμβο. Απεβίωσε το 25 μ.Χ. σε ηλικία 73 ετών.

Ο Σουητώνιος τον περιγράφει ως "αλαζόνα, σκληρό, περιβόητο και υπερβολικό" και καταγράφει πολλές περιπτώσεις, που δεν έδειξε σεβασμό, όπως στον τιμητή (censor) Λούκιο Μουνάτιο Πλάνκο, σε έναν ανθύπατο της Αφρικής και σε έναν διοικητή λεγεώνας (legatus) του Ιλλυρικού. Όταν ήταν πραίτορας και ύπατος, έφερε γυναίκες από την τάξη των ιππέων ή παντρεμένες για να εκτελέσουν παντομίμες, πράγμα που εξερέθισε τα πνεύματα, καθώς στη σκηνή ανέβαιναν άτομα της κατώτερης τάξης. Επέδειξε παραστάσεις με άγρια ζώα σε κάθε περιοχή της πόλης και οι αγώνες μονομάχων εκτελούντο με τέτοια υπερβολική αιματοχυσία, που ο Αύγουστος υποχρεώθηκε να θέσει κάποιους περιορισμούς σε αυτούς.

## Οικογένεια
Νυμφεύτηκε την Αντωνία την Πρεσβύτερη, κόρη του Μάρκου Αντωνίου από την 4η σύζυγό του Οκταβία τη Νεότερη και είχε τέκνα:
* Δομιτία η Πρεσβύτερη 8 π.Χ. - 59 μ.Χ., παντρεύτηκε πρώτα τον Δέκιμο Ατέριο Αγρίππα πραίτορα και έπειτα τον Γάιο Σαλλούστιο Πασιηνό Κρίσπο.
* Δομιτία Λεπίδα η Νεότερη 5 π.Χ. - 54 μ.Χ., παντρεύτηκε πρώτα τον Μάρκο Βαλέριο Μεσσάλα Βαρβάτο, έπειτα τον Φαύστο Κορνήλιο Σύλλα και μετά τον Άππιο Ιούνιο Σιλανό.
* Γναίος Δομίτιος Αηνόβαρβος VII  17 π.Χ. - 41 μ.Χ., ύπατος το 32 μ.Χ.
** Νέρων Αυτοκράτωρ.

## Γενεαλογία

## Παραπομπές


## Πηγές
* Smith, William (1867), "Ahenobarbus (9), Lucius Domitius", in Smith, William, Dictionary of Greek and Roman Biography and Mythology, 1, Boston: Little, Brown and Company, p.&nbsp;86
* Syme, Ronald (1996), "Domitus Ahenobarbus, Lucius (2)", in Hornblower, Simon, Oxford Classical Dictionary, Oxford: Oxford University Press

Κατηγορία:Ρωμαίοι αξιωματούχοι
Κατηγορία:Ρωμαίοι ύπατοι του 1ου αιώνα π.Χ.
Κατάλογος νομαρχών Καστοριάς

Ο **Νομάρχης Καστοριάς** ήταν ο διορισμένος (από το 1942 μέχρι το 1994) και εκλεγμένος (από το 1995 μέχρι το 2010) άρχων του '''Νομού Καστοριάς''' του ελληνικού κράτους. Ο νομός Καστοριάς ιδρύθηκε το 1943 και πρώτος νομάρχης ήταν ο Νικόλαος Παπαδάκης, το 1942.

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί. Ο πρώτος αιρετός νομάρχης της Καστοριάς ήταν ο Γιώργος Καπαχτσής.

Η Νομαρχία Καστοριάς σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Καστοριάς.

Ως διάδοχος του νομάρχη μπορεί να θεωρηθεί ο Αντιπεριφερειάρχης Καστοριάς.

## Διορισμένοι Νομάρχες Καστοριάς

### Αιρετοί νομάρχες Καστοριάς

### Αντιπεριφερειάρχες Π.Ε. Καστοριάς

## Παραπομπές


*
Καστοριας
Πελαργός Φλώρινας

Ο **Πελαργός ** είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας σε υψόμετρο 590 μέτρα.

## Γεωγραφία
Ο Πελαργός βρίσκεται στα νοτιοδυτικά όρια του νομού με το νομό Κοζάνης και νότια της λίμνης Βεγορίτιδας. Στα δυτικά του χωριού περνά η επαρχιακή οδός Πτολεμαΐδας - Φλώρινας. Απέχει περίπου 13 χλμ. νοτιοανατολικά από το Αμύνταιο, 44 χλμ. νοτιοανατολικά από την Φλώρινα και 45 νοτιοδυτικά από την Κοζάνη.

## Ιστορία
Το χωριό, επί τουρκοκρατίας, ονομαζόταν *Μουραλάρ* και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας που τότε ανήκε στο νομό Κοζάνης. Μετονομάστηκε σε Πελαργός το 1927 και το 1974 υπάγεται από στο νομό Φλωρίνης. Από το 2010, σύμφωνα με το σχέδιο Καλλικράτης αποτελεί την τοπική κοινότητα Πελαργού που ανήκει στη δημοτική ενότητα Φιλώτα του Δήμου Αμυνταίου και σύμφωνα με την απογραφή του 2011 έχει πληθυσμό 137 κατοίκους.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Γιούριους Βεκλένκο

Ο **Γιούριους Βεκλένκο** (ευρέως γνωστός με το καλλιτεχνικό *Jurijus* (*Γιούριους*); γεννημένος το 1990 στην Κλάιπεντα) είναι Λιθουανός τραγουδιστής που εκπροσώπησε  στο  στο Τελ Αβίβ. Το τραγούδι του "Run with the Lions" δεν προκρίθηκε στον τελικό.

Ο Jurijus προηγουμένως είχε συμμετάσχει στην Eurovision 2015 ως τραγουδιστής στα φωνητικά για τους Μόνικα Λινκιτέ και Βάιντας Μπαουμίλα στο τραγούδι "This Time". Μαζί με τους άλλους τρεις τραγουδιστές στα φωνητικά, ο Jurijus πήρε μέρος στο φιλί του ίδιου φύλου, το οποίο ήταν μέρος της παρουσίασης του κομματιού στη βραδιά του μεγάλου τελικού. Το 2017, ήταν ο κύριος τραγουδιστής φωνητικών για την drag act Lolita Zero, στην συμμετοχή της για τον Λιθουανικό εθνικό τελικό "Get Frighten".

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Αντίγονος Φλώρινας

Ο **Αντίγονος**, αναφέρεται και το **Αντίγονο** (παλαιότερη ονομασία **Κιοσελέρ** ), είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας.

## Γεωγραφικά - ιστορικά στοιχεία
Ο Αντίγονος βρίσκεται νότια της λίμνης Βεγορίτιδας κοντά στα όρια με την Περιφερειακή Ενότητα Κοζάνης σε υψόμετρο 570 μέτρα. Απέχει περίπου 11 χλμ. ΝΑ. από το Αμύνταιο, 41 χλμ. ΝΑ. από την Φλώρινα και 45 Β. από την Κοζάνη. Το χωριό, επί τουρκοκρατίας, ονομαζόταν *Κιοσελέρ* και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας που τότε ανήκε στο νομό Κοζάνης. Μετονομάστηκε σε Αντίγονο το 1928 και το 1974 υπάγεται από στο νομό Φλωρίνης. Από το 2010, σύμφωνα με το σχέδιο Καλλικράτης αποτελεί την τοπική κοινότητα Αντιγονείας που ανήκει στη δημοτική ενότητα Φιλώτα του Δήμου Αμυνταίου και σύμφωνα με την απογραφή του 2011 έχει πληθυσμό 424 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 22,514 χμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Run with the Lions

Το **Run with the Lions** είναι ένα τραγούδι από τον Λιθουανό τραγουδιστή Jurijus. Εκπροσώπησε τη  στη Eurovision 2019 αλλά απέτυχε να προκριθεί στον τελικό.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Az én apám

Το **Az én apám** είναι ένα τραγούδι από τον Ούγγρο τραγουδιστή Joci Pápai. Εκπροσώπησε την  στη Eurovision 2019 στο Τελ Αβίβ του Ισραήλ, χωρίς να καταφέρει να προκριθεί στον τελικό. Το τραγούδι εξιστορεί νοσταλγικές στιγμές από την παιδική ηλικία του Πάπαϊ.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Love Is Forever (τραγούδι της Λεονόρα)

Το **Love Is Forever** είναι ένα τραγούδι από τη Δανέζα τραγουδίστρια Λεονόρα, το οποίο εκπροσώπησε τη  στον  στο Τελ Αβίβ. Στον τελικό όπου προκρίθηκε, ήρθε 12ο με 120 βαθμούς.

## Παραπομπές


Κατηγορία:Διαγωνισμός Τραγουδιού Eurovision 2019
Κατηγορία:Τραγούδια στον διαγωνισμό τραγουδιού της Eurovision
Βάιντας Μπαουμίλα

Ο **Βάιντας Τζέικομπ Μπαουμίλα** (γεννημένος στις 28 Μαρτίου 1987) είναι Λιθουανός τραγουδιστής, μοντέλο και ηθοποιός. Εκπροσώπησε τη Λιθουανία στο Διαγωνισμό Τραγουδιού της Eurovision 2015 μαζί με την Μόνικα Λινκιτέ, τραγουδώντας το "This Time".

Έγινε ευρέως γνωστός μετά την τρίτη θέση που κατέλαβε στο ριάλιτι σόου του καναλιού TV3 της Λιθουανίας *Dangus*. Το 2014, έφτασε μέχρι τον τελικό του εθνικού τελικού της Λιθουανίας για τη Eurovision, όπου τερμάτισε τρίτος.

## Δισκογραφία
### Άλμπουμ
* *Ką tu mėgsti?* (2006)
* *Išklausyk* (2007)
* *Iš naujo* (2015)

### Mini Album (EP)
* *Live Session* (2014)

### Σίνγκλς

### Μουσικά βίντεο

## Φιλμογραφία

## Βραβεία και υποψηφιότητες

## Παραπομπές


Κατηγορία:Λιθουανοί τραγουδιστές
Κατηγορία:Λιθουανοί ηθοποιοί
Λεονόρα (τραγουδίστρια)

Η **Λεονόρα Κόλμορ Γιέπσεν** (γεννημένη στις 3 Οκτωβρίου 1998), γνωστή και ως **Λεονόρα**, είναι Δανέζα τραγουδίστρια και βραβευμένη σκέιτερ. Εκπροσώπησε τη  στον  στο Τελ Αβίβ με το τραγούδι "Love Is Forever", το οποίο ήρθε 12ο στον τελικό, με 120 βαθμούς. Κέρδισε το δανικό Melodi Grand Prix 2019 αφού κέρδισε το 42% των ψήφων του κοινού και της κριτικής επιτροπής στο superfinal, κερδίζοντας τα φαβορί Julie & Nina και Sigmund. 

Το τραγούδι της "Love Is Forever", που γράφτηκε από τη Λίζε Κέιμπλ, συνδυάζει τέσσερις διαφορετικές γλώσσες: Αγγλικά, Δανέζικα, Γερμανικά και Γαλλικά.

Γεννήθηκε και μεγάλωσε στο Hellerup στα βόρεια της Κοπεγχάγης, όπου ζει ακόμα. Η Leonora έλαβε το δίπλωμα γυμνασίου από το Gammel Hellerup Gymnasium. Έχει γράψει πολλά δικά της τραγούδια, ερμηνεύοντας σε καφετέριες, βιβλιοθήκες και μικρές σχολικές συναυλίες. Ως σκέιτερ, αγωνίστηκε στο Παγκόσμιο Πρωτάθλημα Νέων ISU το 2016 και στο ISU JGP Riga Cup 2015. Τον Δεκέμβριο του 2016, η Leonora και ο αδελφός της Linus γίνανε χρυσοί στα δανικά πρωταθλήματα σκέιτ επί πάγου. Προηγουμένως ήταν η υποψήφιος πρωταθλητής της Δανίας για σολίστ σκέιτερ. Τώρα πλέον δεν αγωνίζεται, αλλά εργάζεται ως εκπαιδευτής για σκέιτ επί πάγου και χορογράφος.

## Παραπομπές

## Εξωτερικοί σύνδεσμοι
*Leonora Jepsen on Instagram

Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Δανοί τραγουδιστές
Κίλκενι

thumb|Χάρτης του Κίλκενι
thumb|Κάστρο του Κίλκενι
[thumb|Το [κάστρο του Κίλκενι, το χαρακτηριστικό σύμβολο της Μεσαιωνικής πόλης]]
Το **Κίλκενι** (, ) είναι η κομητειακή πόλη (έδρα) της Κομητείας Κίλκενι στην Ιρλανδία. Βρίσκεται στις δύο όχθες του ποταμού Νορ (Nore), στο κέντρο της κομητείας Κίλκενι στην ιστορική επαρχία Λένστερ στα νοτιοανατολικά της χώρας. Η πόλη Κίλκενι διοικείται από το δημοτικό συμβούλιο και έχει δημαρχιακή μορφή κυβέρνησης. Η πλειοψηφία του πληθυσμού της πόλης Κίλκενι ζει έξω από το όριο του δήμου. Σύμφωνα με την απογραφή του 2016, έχει πληθυσμό 26.512 κατοίκων.

Από την ίδρυσή του από την εκκλησία, το Κίλκενι ήταν η αρχαία πρωτεύουσα του Βασιλείου του Οσράιγκε.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιρλανδίας
Απογραφή Πληθυσμού 1992 (Κύπρος)

Η **Απογραφή Πληθυσμού 1992** ήταν η 12η απογραφή πληθυσμού της Κύπρου. Διενεργήθηκε στην Κύπρο την 1η Οκτωβρίου 1992, από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές. Η προηγούμενη απογραφή ήταν του 1982.

Συνοπτικά, το αποτέλεσμα της απογραφής ήταν η καταγραφή πληθυσμού 602025 κατοίκων, 299614 ανδρών και 302411 γυναικών.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1982 και του 1992:

## Πηγές
*
*

Κατηγορία:Απογραφές πληθυσμού (Κύπρος)
Ανατροπή

Ο όρος **Ανατροπή** είναι όταν κάτι αναπάντεχο γίνεται και αλλάζει την πλοκή των γεγονότων, κάτι που δεν περιμέναμε ότι θα γίνει  

* Ανατροπή κυβέρνησης, η οποία επιτυγχάνεται συνήθως με βίαια μέσα, όπως π.χ. με πραξικόπημα 
** Ανατροπή της 5ης Οκτωβρίου ή Επανάσταση της Μπουλντόζας, τα γεγονότα του 2000 που οδήγησαν στην πτώση του Σλόμπονταν Μιλόσεβιτς στην πρώην Γιουγκοσλαβία. 
** Ανατροπή της Χαβαϊανής Μοναρχίας, το πραξικόπημα του 1893 από Ευρωπαίους και Αμερικάνους επιχειρηματίες που ανέτρεψαν την βασίλισσα Λιλιουοκαλάνι της Χαβάης.
** Ανεξαρτησία
* Ανατροπή της ψευδούς και αντιθέου φραγμασωνικής πίστεως
* Ανατροπή πλοίου